Dorinel Munteanu, învingător în derby-ul Moldovei. Oțelul a învins Iașiul în meciul de play-out
- Cristian Raducanu
- 16 martie 2024, 21:04
Oțelul Galați a ieșit învingătoare din duelul Moldovei. Dunărenii lui Dorinel Munteanu s-au impus cu greu în fața celor de la Politehnica Iași, într-un meci care a contat pentru prima fază a play-out-ului din SuperLiga.
Dorinel Munteanu a câștigat derby-ul Moldovei
Elevii lui Dorinel Munteanu au câștigat meciul prin golul înscris de lusitanul Frederic Maciel. Portugehezul a marcat unicul gol al partidei în minutul 29, după o pasă excelentă expediată de croatul Diego Zivulic.
Meciul de sâmbătă vine la o săptămână după duelul din SuperLiga, în urma căruia echipele au remizat 1-1 într-un meci lipsit de ocazii. După marcarea golului în minutul 29, partida s-a transformat într-un joc de-a șoarecele și pisica.
Un joc de-a șoarecele și pisica
Politehnica s-a remarcat prin posesia, însă au lispsit fazele de atac. Jucătorii Iașiului au plimbat mingea de-a latul terenului. Portarul gălățenilor a fost "deranjat" în minutul 80 la o minge trimisă cu capul de Buș.
Elevii lui Dorinel Munteanu au pus presiune pe adversari pe tot timpul partidei, însă tabela de marcaj nu s-a mai modificat din minutul 29. Oțelul Galați a riscat mai mult pe cotratac, însă jucătorii gălățeni au tratat meciul cu superficialitate, spre disperarea lui Dorinel Munteanu.
Dorinel Munteanu aproape de Confercne League
Oțelul Galați a acumulat 20 de puncte și a urcat pe poziția a 8-a, un loc ce le asigură dunărenilor calificarea pentru barajul în Conference. League. Adversarii de astăzi, ai lui Dorinel Munteanu râmân deasupra liniei de retrogradare. Însă, Politehnica are un meci în plus și tot atâtea puncte față de rivalii de pe locul 13.
Elevii lui Dorinel Munteanu au venit după cinci etape fără victorie, două eșecuri și trei egaluri, în timp ce Poli Iași a venea după trei egaluri și o victorie. În ambele meciuri din SuperLiga echipele au remizat 1-1, potrivit GSP.